
Pneumatikus mesterséges izom által működtetett kézterápiás eszköz megtervezése és kivitelezése

Manapság a tudomány és a technika fejlődésével egyre nagyobb teret nyernek maguknak az olyan berendezések és eszközök, melyek megtervezése és irányítása megkövetelik a mérnöki tudást. Az orvostudományban is egyre több gépet használnak különböző betegségek és sérülések kezeléséhez, gyógyításához. A pneumatikus mesterséges izmok (PMI-k) egyre nagyobb teret hódítanak meg az ismétlődő terápiás és a rehabilitációs kezelések területén. Már több mint ötven éve használnak különféle műizmokat gyógyterápiás kezelésre. A PMI-k által működtetett terápiás eszközök, lehetővé teszik akár az otthoni egész napos használatot, így meggyorsítva a beteg felépülését. Szakdolgozatomban tanulmányozom a PMI-ket és a különféle műizmokat tartalmazó terápiás eszközöket. Végül az így megszerzett tudás segítségével saját magam tervezek és építek meg egy rehabilitációs eszközt. Az eszköz a csukló és az ujjak mozgását fogja elvégezni. 
 



